

คำสั่งสำนักงานทะเบียนหุ้นส่วนบริษัทกลาง

ที่ 64/ ๒๕64

เรื่อง จัดตั้งสำนักงานทะเบียนหุ้นส่วนบริษัท แต่งตั้งผู้ช่วยนายทะเบียนกลาง และนายทะเบียน

-----------------------------

อาศัยอำนาจตามความในข้อ ๒ แห่งกฎกระทรวงจัดตั้งสำนักงานทะเบียนหุ้นส่วนบริษัท แต่งตั้งนายทะเบียน และกำหนดหลักเกณฑ์และวิธีการในการจดทะเบียนห้างหุ้นส่วนและบริษัทจำกัด   
พ.ศ. 2549 ซึ่งแก้ไขเพิ่มเติมโดยกฎกระทรวงจัดตั้งสำนักงานทะเบียนหุ้นส่วนบริษัท แต่งตั้งนายทะเบียน   
และกำหนดหลักเกณฑ์และวิธีการในการจดทะเบียนห้างหุ้นส่วนและบริษัทจำกัด (ฉบับที่ 3) พ.ศ. ๒๕60   
และข้อ ๓ แห่งกฎกระทรวงจัดตั้งสำนักงานทะเบียนหุ้นส่วนบริษัท แต่งตั้งนายทะเบียน และกำหนดหลักเกณฑ์และวิธีการในการจดทะเบียนห้างหุ้นส่วนและบริษัทจำกัด พ.ศ. 2549 ซึ่งแก้ไขเพิ่มเติมโดยกฎกระทรวงจัดตั้งสำนักงานทะเบียนหุ้นส่วนบริษัท แต่งตั้งนายทะเบียน และกำหนดหลักเกณฑ์และวิธีการในการจดทะเบียน  
ห้างหุ้นส่วนและบริษัทจำกัด (ฉบับที่ 2) พ.ศ. ๒๕53 นายทะเบียนกลาง จึงมีคำสั่งไว้ ดังต่อไปนี้

ข้อ 1 ให้ยกเลิกคำสั่งสำนักงานทะเบียนหุ้นส่วนบริษัทกลางที่ 4/2564 เรื่องจัดตั้งสำนักงานทะเบียนหุ้นส่วนบริษัท แต่งตั้งผู้ช่วยนายทะเบียนกลาง และนายทะเบียน ลงวันที่ 12 มกราคม พ.ศ. 2564

ข้อ 2 ให้กรมพัฒนาธุรกิจการค้า และสำนักงานพัฒนาธุรกิจการค้าเขต 1-6 เป็นสำนักงานทะเบียนหุ้นส่วนบริษัท เพื่อปฏิบัติงานทะเบียนของห้างหุ้นส่วนและบริษัทจำกัด ที่มีสำนักงานแห่งใหญ่ตั้งอยู่ในเขตกรุงเทพมหานคร

ข้อ ๓ ให้จัดตั้งสำนักงานทะเบียนหุ้นส่วนบริษัทขึ้นในสำนักงานพาณิชย์จังหวัด เพื่อปฏิบัติ งานทะเบียนของห้างหุ้นส่วนและบริษัทจำกัดที่มีสำนักงานแห่งใหญ่ตั้งอยู่ในเขตจังหวัดนั้น

ข้อ 4 แต่งตั้งให้ข้าราชการดังต่อไปนี้ เป็นผู้ช่วยนายทะเบียนกลางเพื่อปฏิบัติงานทะเบียน  
ของห้างหุ้นส่วนและบริษัทจำกัด ที่มีสำนักงานแห่งใหญ่ตั้งอยู่ในเขตกรุงเทพมหานคร และจังหวัดอื่น  
ได้ทั่วราชอาณาจักร

(1) รองอธิบดีกรมพัฒนาธุรกิจการค้า

(2) ผู้อำนวยการกองทะเบียนธุรกิจ

(3) ผู้อำนวยการกองข้อมูลธุรกิจ

(4) ผู้อำนวยการกองกำกับบัญชีธุรกิจ

(5) ผู้อำนวยการสำนักกฎหมาย

(6) ผู้อำนวยการกองทะเบียนบริษัทมหาชนและธุรกิจพิเศษ

(7) ผู้อำนวยการกองธรรมาภิบาลธุรกิจ

(8) ผู้อำนวยการกองธุรกิจภูมิภาคและชุมชน

(9) ผู้อำนวยการกองทะเบียนหลักประกันทางธุรกิจ

(๑๐) นักวิชาการพาณิชย์เชี่ยวชาญ (ด้านการจดทะเบียนธุรกิจ)

(๑1) นักวิชาการพาณิชย์เชี่ยวชาญ (ด้านวิเคราะห์สารสนเทศธุรกิจ)

(๑2) นักวิชาการพาณิชย์เชี่ยวชาญ (ด้านบัญชี)

(๑3) นิติกรเชี่ยวชาญ

(๑4) พาณิชย์จังหวัด

ข้อ 5 แต่งตั้งให้ข้าราชการพลเรือนสามัญประเภทวิชาการระดับชำนาญการพิเศษขึ้นไป ในสังกัดกองทะเบียนธุรกิจ กองทะเบียนบริษัทมหาชนและธุรกิจพิเศษ กองธุรกิจภูมิภาคและชุมชน กรมพัฒนาธุรกิจการค้า และในสังกัดกลุ่มทะเบียนธุรกิจและอำนวยความสะดวกทางการค้า สำนักงานพาณิชย์จังหวัด เป็นผู้ช่วยนายทะเบียนกลาง เพื่อปฏิบัติงานจดทะเบียนจัดตั้งห้างหุ้นส่วนและบริษัทจำกัดที่มีสำนักงานแห่งใหญ่ตั้งอยู่ในเขตกรุงเทพมหานคร และจังหวัดอื่นได้ทั่วราชอาณาจักร

แต่งตั้งให้ข้าราชการพลเรือนสามัญประเภทวิชาการระดับชำนาญการพิเศษขึ้นไป   
ในสังกัดส่วนจดทะเบียนธุรกิจกลาง กองทะเบียนธุรกิจ กรมพัฒนาธุรกิจการค้า และในสังกัดกลุ่มทะเบียนธุรกิจและอำนวยความสะดวกทางการค้า สำนักงานพาณิชย์จังหวัดสงขลา เป็นผู้ช่วยนายทะเบียนกลาง   
เพื่อปฏิบัติงานจดทะเบียนห้างหุ้นส่วนและบริษัทจำกัดรายการอื่นทุกประเภท ภายหลังการจดทะเบียนจัดตั้งห้างหุ้นส่วนและบริษัทจำกัด ที่มีสำนักงานแห่งใหญ่ตั้งอยู่ในเขตจังหวัดปัตตานี จังหวัดยะลา และจังหวัดนราธิวาส

ข้อ 6 แต่งตั้งให้ข้าราชการพลเรือนสามัญประเภททั่วไประดับปฏิบัติงานซึ่งมีอายุราชการ ไม่น้อยกว่า 5 ปี ข้าราชการพลเรือนสามัญประเภททั่วไประดับชำนาญงานขึ้นไป และข้าราชการพลเรือนสามัญประเภทวิชาการตั้งแต่ระดับปฏิบัติการขึ้นไป ในสังกัดกองทะเบียนธุรกิจ กองทะเบียนบริษัทมหาชนและธุรกิจพิเศษ กองข้อมูลธุรกิจ กองกำกับบัญชีธุรกิจ สำนักกฎหมาย กองธุรกิจภูมิภาคและชุมชน กองธรรมาภิบาลธุรกิจ และกองทะเบียนหลักประกันทางธุรกิจ กรมพัฒนาธุรกิจการค้า เป็นนายทะเบียน เพื่อ

(๑) ปฏิบัติงานทะเบียนห้างหุ้นส่วนและบริษัทจำกัดที่มีสำนักงานแห่งใหญ่ตั้งอยู่ ในเขตกรุงเทพมหานคร เมื่อผ่านการอบรมหรือผ่านการปฏิบัติงานตามหลักเกณฑ์ วิธีการ และเงื่อนไข ที่นายทะเบียนกลางประกาศกำหนดแล้ว

(๒) ปฏิบัติงานเกี่ยวกับการให้ตรวจเอกสารการรับรองข้อความในทะเบียน (หนังสือรับรอง) และรับรองสำเนาเอกสารทางทะเบียนของห้างหุ้นส่วนและบริษัทจำกัด รวมทั้งการให้ตรวจเอกสารการรับรองข้อความในทะเบียน (หนังสือรับรอง) และรับรองสำเนาเอกสารทางทะเบียนของห้างหุ้นส่วนและบริษัทจำกัดทางอิเล็กทรอนิกส์ทั่วราชอาณาจักร

ข้อ 7 แต่งตั้งให้ข้าราชการพลเรือนสามัญประเภททั่วไประดับปฏิบัติงานซึ่งมีอายุราชการ ไม่น้อยกว่า 5 ปี ข้าราชการพลเรือนสามัญประเภททั่วไประดับชำนาญงานขึ้นไป และข้าราชการพลเรือนสามัญประเภทวิชาการตั้งแต่ระดับปฏิบัติการขึ้นไป ในสังกัดกลุ่มทะเบียนธุรกิจและอำนวยความสะดวกทางการค้า สำนักงานพาณิชย์จังหวัด เป็นนายทะเบียน เพื่อ

(๑) ปฏิบัติงานทะเบียนห้างหุ้นส่วนและบริษัทจำกัดที่มีสำนักงานแห่งใหญ่ตั้งอยู่ ในเขตจังหวัดนั้น เมื่อผ่านการอบรมหรือผ่านการปฏิบัติงาน ตามหลักเกณฑ์ วิธีการ และเงื่อนไข ที่นายทะเบียนกลางประกาศกำหนดแล้ว

(๒) ปฏิบัติงานเกี่ยวกับการให้ตรวจเอกสารการรับรองข้อความในทะเบียน (หนังสือรับรอง) และรับรองสำเนาเอกสารทางทะเบียนของห้างหุ้นส่วนและบริษัทจำกัด รวมทั้งการให้ตรวจเอกสารการรับรองข้อความในทะเบียน (หนังสือรับรอง) และรับรองสำเนาเอกสารทางทะเบียนของห้างหุ้นส่วนและบริษัทจำกัดทางอิเล็กทรอนิกส์ทั่วราชอาณาจักร

ข้อ 8 ให้พาณิชย์จังหวัดเป็นนายทะเบียน เพื่อ

(๑) ปฏิบัติงานทะเบียนห้างหุ้นส่วนและบริษัทจำกัด ที่มีสำนักงานแห่งใหญ่ตั้งอยู่ ในเขตจังหวัดนั้น และ

(๒) ปฏิบัติงานเกี่ยวกับการให้ตรวจเอกสารการรับรองข้อความในทะเบียน (หนังสือรับรอง) และรับรองสำเนาเอกสารทางทะเบียนของห้างหุ้นส่วนและบริษัทจำกัด รวมทั้งการให้ตรวจเอกสารการรับรองข้อความในทะเบียน (หนังสือรับรอง) และรับรองสำเนาเอกสารทางทะเบียนของห้างหุ้นส่วนและบริษัทจำกัดทางอิเล็กทรอนิกส์ทั่วราชอาณาจักร

ข้อ 9 ให้ข้าราชการพลเรือนสามัญประเภททั่วไประดับปฏิบัติงานซึ่งมีอายุราชการไม่น้อยกว่า 5 ปี ข้าราชการพลเรือนสามัญประเภททั่วไประดับชำนาญงานขึ้นไป และข้าราชการพลเรือนสามัญประเภทวิชาการตั้งแต่ระดับปฏิบัติการขึ้นไป ซึ่งเป็นนายทะเบียนหุ้นส่วนบริษัทอยู่แล้ว หรือนายทะเบียนกลางประกาศแต่งตั้งให้เป็นนายทะเบียนเพื่อปฏิบัติงานทะเบียนของห้างหุ้นส่วนและบริษัทจำกัดแล้ว ก่อนวันที่คำสั่งนี้มีผลใช้บังคับ ให้คงเป็นนายทะเบียนหุ้นส่วนบริษัทปฏิบัติงานตามที่กำหนดในข้อ 6 และข้อ 7 แล้วแต่กรณี ได้ต่อไป

ทั้งนี้ ตั้งแต่วันที่ กันยายน พ.ศ. 2564 เป็นต้นไป

สั่ง ณ วันที่ 2 กันยายน พ.ศ. 2564

นายทศพล ทังสุบุตร

(นายทศพล ทังสุบุตร)

อธิบดีกรมพัฒนาธุรกิจการค้า

นายทะเบียนกลาง